Gro Espeseth

Gro Espeseth (født 30. oktober 1972, Stord) er en norsk tidligere fotballspiller. Espeseth har vunnet EM, VM og OL, og er en av kvinnefotballens største profiler.

 På landslag 
Gro Espeseth var kjent i sin spilletid som en kompromissløs forsvarsspiller med tilsammen 13 gule kort i landslagssammenheng. I en legendarisk hendelse under OL i Atlanta i 1996 hadde Espeseth fått en hjernerystelse og skader på hodet i en innledende kamp mot Brasil, men hun nektet landslagslegen å ta henne av banen, og fullførte kampen.Referat fra Even Pelleruds «Coaching and Leadership in Women's Soccer», side 48 Det er også som landslagsspiller hun hentet sine største triumfer. i 1991 var hun med på å vinne EM-sølv, i 1993 vant hun EM-gull, i 1995 var hun med på gullaget i VM, i 1996 fikk hun OL-bronse, og i 2000 vant hun OL-gull. Gro Espeseth er dermed blant de mest dekorerte fotballspillerne i Norge. I 1995 ble Espeseth kåret til mesterskapets nest beste spiller etter Hege Riise.

 På klubblag 
På klubblagene ble fangsten noe mer beskjeden. Espeseth spilte for Sandviken fra 1991 til 1998. Espeseth var med på klubbens sportslige opptur, med andreplass og tredjeplass i serien og gull i cupen i 1995. Espeseth ble tilbudt kontrakt med Suzuyo Shimizu F.C. Lovely Ladies, men besto ikke legetesten, og dro tilbake til Sandviken. Etter 1998-sesongen byttet Espeseth klubb til Trondheims-Ørn, og ble der i to sesonger. Hun rakk å vinne cupen en gang, og bli seriemester for første og siste gang i 2000 før hun ble fristet av proffspill i proffligaen WUSA i USA. Imidlertid hadde Espeseth fått problemer med en korsbåndskade, og legen til Espeseth skal ha gitt henne valget mellom å droppe landslaget og å droppe proffspill. Espeseth valgte en ettårskontrakt i med New York Power.Winding down in New York Etter dette året, der hun hjalp laget til semifinale, la Espeseth opp som spiller.

 Som trener 
I 2007 var Gro Espeseth assistenttrener for Sandviken.Espeseth tilbake som trener Hun hadde en gjesteopptreden i én kamp da laget var redusert i et oppgjør mot Røa.Ny utklassing av Sandviken 

 Meritter 
Landslaget
 OL: Gull 2000, bronse 1996
 VM: Gull 1995
 EM: Gull 1993, sølv 1991

Sandviken
 Cupgull 1995

Trondheims-Ørn
 Cupgull 2000

 Referanser 

 Eksterne lenker 



Kategori:Norske fotballspillere
Kategori:Norske fotballspillere i USA
Kategori:Norske damelandslagsspillere i fotball
Kategori:Europamestere i fotball
Kategori:Olympiske mestere for Norge
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1996
Kategori:Deltakere for Norge under Sommer-OL 1996
Kategori:Fotballspillere under Sommer-OL 1996
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Fotballspillere under Sommer-OL 2000
Kategori:Fotballspillere for IL Sandviken
Kategori:Fotballspillere for SK Trondheims-Ørn
Kategori:Personer fra Stord kommune
Kategori:Mesternes Mester-deltakere
Kategori:Olympiske medaljevinnere i fotball
Kategori:Spillere i VM i fotball for kvinner 1991
Kategori:Spillere i VM i fotball for kvinner 1995
Kategori:Spillere under EM i fotball for kvinner 1997
Kategori:Spillere i VM i fotball for kvinner 1999